31990R0409
L 043/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 409/90 НА КОМИСИЯТА
от 16 февруари 1990 година
за изменение на Регламент (ЕИО) № 584/75 относно определяне на подробни правила за прилагане на системата за участие в търгове за възстановявания при износ за ориз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност;
като взе предвид Регламент (ЕИО) № 1431/76 на Съвета от 21 юни 1976 г. относно определянето на общи правила за предоставянето на възстановявания при износ за ориз и критериите за фиксиране на размера на такива възстановявания (1), и по-специално член 4, параграф 2 от него,
като има предвид, че член 1, параграф 2, втора алинея от Регламент (ЕИО) № 584/75 на Комисията (2), последно изменен с Регламент (ЕИО) № 379/89 (3), предвижда, че срок от най-малко 15 дни трябва да изтече между датата на публикуване на известието за покана за участие в търга и началната дата, определена за подаване на офертите за участие в търгове;
като има предвид, че срок от 10 дни е възможно по-добре да гарантира ефективно управление на тръжната процедура, като дава възможност на съответните оператори да бъдат своевременно информирани;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 2 предпоследното изречение от Регламент (ЕИО) № 584/75 се заменя със следното:
„Между публикуването на поканата за участието в търга и началната дата, определена за подаване на офертите за участие в търга, трябва да бъде спазен срок от най-малко 10 дни.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 февруари 1990 година.